                                             dom
afsagt den 27. oktober 2017 af østre landsrets 13. afdeling
(landsdommerne ole dybdahl, bo østergaard og cecilie boel winther (kst.)).
13. afd. nr. s-1626-16:
anklagemyndigheden
mod
t
(cpr.nr. …87-…)
(advokat carsten bo nielsen, besk.)
glostrup rets dom af 20. maj 2016 (15-4629/2015) er anket af t med påstand om frifindelse
for konfiskation af fortjeneste ved taxikørsel i frakendelsestiden henholdsvis uden at have
erhvervet førerret.
anklagemyndigheden har påstået stadfæstelse.
anklagemyndighedens opgørelse af fortjenesten til 317.795 kr. er ikke bestridt.
forklaring
tiltalte har supplerende forklaret blandt andet, at han, hvis han havde været bekendt med, at
der kunne ske konfiskation af hans indtjening, ville have skaffet sig indtægter ved andet
arbejde eller ved dagpenge eller kontanthjælp.
anbringender
tiltalte har navnlig gjort gældende, at det følger af fast tiltalepraksis, at man ikke konfiskerer
lovligt erhvervet løn, hvor chauffører forser sig imod eksempelvis reglerne om godskørsel,
kører på et udenlandsk kørekort, som ikke er kan anvendes til lovlig kørsel i danmark, kører
uden ”førerkort” eller overtræder køre- hviletidsbestemmelserne. man konfiskerer heller ikke
                                                  - 2 -
lønnen hos den tjener, som har holdt ulovligt nattesæde. der er ikke saglig grund til at
behandle den foreliggende situation anderledes.
anklagemyndigheden har navnlig gjort gældende, at det følger af fast praksis, at der sker
konfiskation i en situation som den foreliggende, hvor taxachauffører kører uden kørekort.
landsrettens begrundelse og resultat
det fremgår af tiltaltes forstraffe, at tiltalte den 11. marts 2009 blev idømt et kørselsforbud
gældende til den 29. oktober 2009. på baggrund af en hastighedsforseelse begået den 25.
september 2011, hvor han som taxachauffør havde kørt mindst 122 km/t, hvor hastigheden
ikke måtte overstige 80 km/t, vedtog han i retten den 2. februar 2012 en ubetinget frakendelse
af førerretten i 6 måneder frem til den 1. august 2012 og afleverede sit kørekort. den 14.
januar 2013 vedtog han efter en ny hastighedsforseelse som taxachauffør – ved at have kørt
med mindst 69 km/t, hvor hastigheden ikke måtte overstige 40 km/t – en ubetinget
førerretsfrakendelse i 1 år, det vil sige indtil den 13. januar 2014.
tiltaltes 342 kørsler i frakendelsestiden henholdsvis uden førerret i perioden 4. februar 2012 –
24. juli 2013 er foretaget i erhvervsmæssigt øjemed, og landsretten tiltræder, at den herved
opnåede fortjeneste, hvis opgørelse ikke er bestridt, skal konfiskeres i medfør af straffelovens
§ 75, stk. 1, jf. herved også afgørelserne om konfiskation i dommene trykt i tfk 2012.371ø,
tfk 2015.194ø og tfk 2016.1264ø.
det kan ikke føre til et andet resultat, at der i tiltalepraksis i andre situationer ikke nedlægges
påstand om konfiskation af lønindtægter.
landsretten stadfæster derfor dommen, så vidt den er påanket.
                                    thi kendes for ret:
byrettens dom i sagen mod t stadfæstes, så vidt den er påanket.
tiltalte skal betale sagens omkostninger for landsretten.
